钦定古今图书集成/方舆汇编/边裔典/第073卷
## 钦定古今图书集成/方舆汇编/边裔典/第073卷

| 钦定古今图书集成 方舆汇编 第七十三卷 |

| |

钦定古今图书集成方舆汇编边裔典

第七十三卷目录

笯赤建部汇考

唐〈太宗贞观一则〉

㤄悍部汇考

唐〈太宗贞观一则〉

窣堵利瑟那部汇考

唐〈太宗贞观一则〉

火寻部汇考〈货利习弥伽　过利〉

唐〈太宗贞观一则　元宗天宝一则　肃宗宝应一则〉

呾蜜部汇考

唐〈太宗贞观一则〉

赤鄂衍那部汇考

唐〈太宗贞观一则〉

忽露摩部汇考〈忽鲁谟斯　忽鲁母思〉

唐〈太宗贞观一则〉

明〈成祖永乐二则　宣宗宣德二则　英宗正统一则〉

愉漫部汇考

唐〈太宗贞观一则〉

鞠和衍那部汇考

唐〈太宗贞观一则〉

镬沙部汇考

唐〈太宗贞观一则〉

骨咄部汇考〈珂咄罗〉

唐〈太宗贞观一则　元宗开元二则　天宝二则〉

拘谜陀部汇考

唐〈太宗贞观一则〉

缚伽浪部汇考

唐〈太宗贞观一则〉

纥露悉泯健部汇考

唐〈太宗贞观一则〉

忽懔部汇考

唐〈太宗贞观一则〉

缚喝部汇考

唐〈太宗贞观一则〉

锐秣陀部汇考

唐〈太宗贞观一则〉

胡寔健部汇考

唐〈太宗贞观一则〉

呾剌健部汇考

唐〈太宗贞观一则〉

揭职部汇考

唐〈太宗贞观一则〉

帆延部汇考〈望衍　梵衍那〉

唐〈太宗贞观一则　高宗显庆一则〉

迦毕试部汇考

唐〈太宗贞观一则〉

滥波部汇考

唐〈太宗贞观一则〉

边裔典第七十三卷

唐

### 太宗贞观 年僧元奘往西域至笯赤建国

按《唐书》不载。按《大唐西域记》，“笯赤建国，周千馀里。
地沃壤，备稼穑，草木郁茂，华果繁盛，多蒲萄，亦所贵
也。城邑百数，各别君长，进止往来，不相禀命。虽则画
野区分，总称笯赤建国。从此西行二百馀里，至赭时
国。”〈赭时即石国已见前由赭时至㤄悍国〉

唐

### 太宗贞观 年僧元奘往西域至㤄悍国按唐书太宗本纪不载按西域传有㤄悍者山四环之地膏腴多马羊西千里距堵利瑟那东临叶水

叶水出葱岭北原，色浊。西北流入大碛。无水草，望大
山寻遗胔，知所指五百馀里，即康也。

按《大唐西域记》：“㤄悍国，周四千馀里，山周四境。土地
膏腴，稼穑滋盛，多华果，宜羊马。气序风寒，人性刚勇。
语异诸国，形貌丑弊。自数十年无大君长，酋豪力竞，
不相宾伏。依川据险，画野分都。从此西行千馀里，至
窣堵利瑟那国

唐

### 太宗贞观 年僧元奘往西域至窣堵利瑟那国

按《唐书》不载。按《大唐西域记》，“窣堵利瑟那国周千
四五百里，东临叶河。叶河出葱岭北原，西北而流，浩
汗浑浊，汨濦漂急，土宜风俗，同赭时。国自有王，附突
厥。从此西北入大沙碛，绝无水草，途路弥漫，疆境难
测。望大山，寻遗骨，以知所指以记经途行五百馀里，
至飒秣建国。”〈飒秣建即康居已见前由康居至米国曹国何国东安国中安国西安国遂至

火寻国

唐

### 太宗贞观 年僧元奘往西域至货利习弥伽国

按《唐书太宗本纪》，不载。按《大唐西域记》，“货利习弥
伽国顺缚刍河两岸，东西二三十里，南北五百馀里，
土宜风俗，同伐地国，语言少异。从飒秣建国西南行
三百馀里，至羯霜那国。”〈羯霜那即史国已见前由史国至睹货逻国睹货逻即吐

火罗已见前。“遂由吐火罗” 至怛密国。

### 元宗天宝十载火寻国遣使朝献

按《唐书元宗本纪》，不载。按《西域传》：“火寻或曰货利，
习弥曰过利，居乌浒水之阳，东南六百里距戍地，西
南与波斯接，西北抵突厥曷萨，乃康居小王奥鞬城
故地。其君治急，多飓，遮城诸胡惟其国有车牛，商贾
乘以行诸国。天宝十载，君稍施芬，遣使者朝献黑盐。”

### 肃宗宝应 年火寻国遣使入朝

按《唐书肃宗本纪》不载，按《西域传》云云。

唐

### 太宗贞观 年僧元奘往西域至呾蜜国

按：《唐书太宗本纪》不载。按《康国传》，“偲刍水北有呾
蜜种，亦自国东西六百里所”

按《大唐西域记》：“呾蜜国，东西六百馀里，南北四百馀
里。国大都城周二十馀里，东西长，南北狭。伽蓝十馀
所，僧徒千馀人。诸窣堵波。”〈所谓浮图也又曰𨱎婆又曰塔婆又曰私𨱎簸又曰
薮斗波皆讹也〉及佛尊像。多神异有灵鉴。东至《赤鄂衍那》国。

唐

### 太宗贞观 年僧元奘往西域至赤鄂衍那国

按《唐书》不载按《大唐西域记》。“赤鄂衍那国，东西四
百馀里。南北五百馀里。国大都城周十馀里。伽蓝五
所，僧徒鲜少。”东至忽露摩国。

唐

### 太宗贞观 年僧元奘往西域至忽露摩国

按《唐书》，不载按《大唐西域记》，“忽露摩国，东西百馀
里，南北三百馀里。国大都城周十馀里。其王奚素突
厥也。伽蓝二所，僧徒百馀人。东至愉漫国。”